CELEX: 62014CA0418
Language: hr
Date: 2016-06-02 00:00:00
Title: Predmet C-418/14: Presuda Suda (deveto vijeće) od 2. lipnja 2016. (zahtjev za prethodnu odluku koji je uputio Wojewódzki Sąd Administracyjny we Wrocławiu – Poljska) – ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna protiv Dyrektor Izby Celnej we Wrocławiu (Zahtjev za prethodnu odluku — Trošarine — Direktiva 2003/96/EZ — Diferencirana stopa trošarine za pogonska goriva i goriva za ogrjev — Pretpostavka za primjenu stope za goriva za ogrjev — Podnošenje mjesečnog popisa izjava prema kojima su kupljeni proizvodi namijenjeni za potrebe grijanja — Primjena stope trošarine predviđene za pogonska goriva u slučaju nepodnošenja tih izjava — Načelo proporcionalnosti)

8.8.2016   
            
            
               HR
            
            
               Službeni list Europske unije
            
            
               C 287/7
            
         Presuda Suda (deveto vijeće) od 2. lipnja 2016. (zahtjev za prethodnu odluku koji je uputio Wojewódzki Sąd Administracyjny we Wrocławiu – Poljska) – ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna protiv Dyrektor Izby Celnej we Wrocławiu
   (Predmet C-418/14) (1)
   
   ((Zahtjev za prethodnu odluku - Trošarine - Direktiva 2003/96/EZ - Diferencirana stopa trošarine za pogonska goriva i goriva za ogrjev - Pretpostavka za primjenu stope za goriva za ogrjev - Podnošenje mjesečnog popisa izjava prema kojima su kupljeni proizvodi namijenjeni za potrebe grijanja - Primjena stope trošarine predviđene za pogonska goriva u slučaju nepodnošenja tih izjava - Načelo proporcionalnosti))
   (2016/C 287/08)
   Jezik postupka: poljski
   
      Sud koji je uputio zahtjev
   
   Wojewódzki Sąd Administracyjny we Wrocławiu
   
      Stranke glavnog postupka
   
   
      Tužitelj: ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna
   
      Tuženik: Dyrektor Izby Celnej we Wrocławiu
   
      Izreka
   
   Direktivu Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije, kako je izmijenjena Direktivom Vijeća 2004/75/EZ od 29. travnja 2004., kao i načelo proporcionalnosti treba tumačiti na način da:
   
               —
            
            
               im se ne protivi nacionalni propis na temelju kojeg prodavatelji goriva za ogrjev moraju u određenom roku podnijeti mjesečni popis izjava kupaca prema kojima su kupljeni proizvodi namijenjeni za potrebe grijanja i
            
         
               —
            
            
               im se protivi nacionalni propis na temelju kojeg se, ako se ne podnese takav popis u određenom roku, na prodana goriva za ogrjev primjenjuje stopa trošarina za pogonska goriva, iako je utvrđeno da namjena tog proizvoda za potrebe grijanja nije upitna.
            
         
      (1)  SL C 462, 22. 12. 2014.